కొల్లం
కొల్లం జిల్లా కేరళ రాష్ట్రం దక్షిణ సముద్రతీరంలో తమిళనాడు రాష్ట్రానికి చెందిన లక్షద్వీపాల సముద్రతీరానికి పశ్చిమంలో ఉంది. జిల్లా ఉత్తర సరిహద్దులో అలంపుళా జిల్లా, ఈశాన్య సరిహద్దులో పతనంతిట్ట జిల్లా, మరియు దక్షిణ సరిహద్దులో తిరువనతపురం జిల్లా ఉంది. జిల్లావైశాల్యం 2,492 చ.కి.మీ. ఉంది. వైశాల్యపరంగా మరియు జనసాంధ్రత పరంగా ఈ జిల్లా రాష్ట్రంలో 7 వ స్థానంలో ఉంది. కొల్లం జిల్లా సముద్రతీరం పొడవు 37 కిలోమీటర్లు. కొల్లం జిల్లా రాష్ట్రంలో తక్కువ సముద్రతీరం ఉన్న జిల్లాగా గుర్తించబడుతుంది.జిల్లాలో ఉన్న సముద్రతీరాలలో కోత్తకర (കൊട്ടാരക്കര), పునలూర్, కరునాగపళ్ళి మరియు పరవూర్ ప్రధానమైనవి.
కొల్లంలో ఉన్న శాస్తంకోట్ట సరోవరం కేరళ రాష్ట్రంలోని మచినీటి సరోవరాలలో పెద్దదిగా గుర్తింపు పొందింది. ఇది కొల్లం పట్టణానికి అవసరమైన మంచినీటిని సరఫరా చేస్తుంది. జిల్లాలో కల్లాడ నది మరియు తిక్కర నది ప్రవహిస్తూ ఇక్కడే సముద్రంలో కలుస్తున్నాయి. జిల్లాలో 30% భూభాగంలో విస్తరించి ఉన్న అష్టముడి సరోవరం మరియు పరవూర్ సరోవరం ఉన్నాయి. 
దక్షిణకేరళ లోని ప్రథమ స్థానంలో ఉన్న సుందరమైన " నీందకర " చేపలరేవు ఈ జిల్లాలోనే ఉంది. ఎడవ మరియు నదయార సరోవరాలలో కొంత భాగం ఈ జిల్లాలో ఉన్నాయి. కొల్లం సముద్ర రేవును మార్‌అర్బో చేత స్థాపించబడింది. ఈ రేవు నిర్మాణానికి వేనాడు రాజు ఉదయమార్తాండ వర్మ నిధిని సమకూర్చాడు.
ఈస్ట్ ఇంఫాల్
ఈస్ట్ ఇంఫాల్ 1997 జూన్ 18 ఉనికిలోకి వచ్చింది. జిల్లా కేంద్రమైన పొరొంపత్ జిల్లా ఇంఫాల్ జిల్లా తూర్పు భూభాగంలో ఉంది. ఈ జిల్లా రెండు ప్రత్యేకమైన లోయలలో (సెంట్రల్ లోయ మరియు జిరిబం లోయ ఉపస్థిథితమై ఉంది. జిల్లా మొత్తం వైశాల్యం దాదాపు 469.44 చ.కి.మీ ఉంటుంది. ఈ జిల్లా సముద్రమట్టానికి 790 మీటర్ల ఎత్తులో ఉంది. జిల్లాలో ఆరోగ్యకరమైన వాతావరణం నెలకొని ఉంది. అలాగే జిల్లా ఉష్ణమండల వర్షపాతం కలిగి ఉంది. శీతాకాలంలో అత్యల్పంగా ఉష్ణోగ్రత 0.6 డిగ్రీల సెల్షియస్ ఉంటుంది. వేసవి కాలంలో అత్యధికంగా 41 డిగ్రీల సెల్షియస్ ఉంటుంది. జిల్లాలో రైలు మార్గం లేదు. కనుక రవాణా మొత్తం రహదారి మీద ఆధారపడి ఉంది. జిల్లా ఉపవిభాగమైన జిరిబం సరిహద్దులలో ఉన్న అస్సాం రాష్ట్రానికి చెందిన కచార్ జిల్లాలో ఉన్న రైల్ స్టేషను ద్వారా ఈస్ట్ ఇంఫాల్ ప్రజలు రైలుమార్గ సేవలను అందుకుంటున్నారు. ఈ జిల్లా జాతీయ రహదారి 39, జాతీయ రహదారి 53 మరియు జాతీయ రహదారి 150 రహదార్లు ఈ జిల్లాను మిగిలిన దేశంతో అనుసంధానిస్తున్నాయి.